Diari Oficial de la Generalitat Valenciana


Sumari del DOGV 6700, del 26-01-2012 (2012/640)

Notificació de demanda i citació a la vista oral. Expedient número V-150/2011.
------------------------------------------------------------------------------

### Dades del document

Número de DOGV
:   6700

Data del DOGV
:   26-01-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/640


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de demanda i citació a la vista oral. Expedient número V-150/2011. [2012/640]  
Ramón Escrig Moreno, president de la Junta Arbitral de Transports de València, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, comunica a Kerlam Systems, SL, que s'ha intentat la notificació i citació per a vista oral en l'expedient abans esmentat com a conseqüència del procediment seguit, i que no ha pogut ser comunicat per absència, parador ignorat, caducat o per refusat.  
  
El text de la notificació és el següent:   
«Amb data 24.05.2011 ha entrat en esta conselleria la reclamació interposada contra vostés per Transportes Campillo, SA, la documentació de la qual es troba disponible per a la consulta per l'interessat en esta Junta Arbitral, perquè segons el que preveu l'article primer, apartat b) de l'Orde de 12 de juny de 1991, de la Conselleria d'Obres Públiques, Urbanisme i Transports, es considere assabentada, a fi de seguir el procediment.  
D'acord amb l'article 162 de la Llei 13/1996, de 30 de desembre, de Mesures Fiscals, Administratives i de l'Orde Social; que modifica la Llei 16/1987, de 30 de juliol, d'Ordenació dels Transports Terrestres, modificada parcialment per la Llei 29/2003, de 8 d'octubre, sobre millora de les condicions de competència i seguretat en el mercat del transport per carretera i que en referència a les juntes arbitrals diu:  
  
"Es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca els 6.000 € i cap de les parts intervinents en el contracte haja manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat".  
Entenent que no hi ha manifestació expressa de no-sotmetiment, se li concedix la possibilitat de contestar a la demanda abans de la realització de la vista oral, que es fixa, i per a la qual se cita en este acte, el pròxim 27 de febrer de 2012 a les 12.20 hores, en els locals d'esta Conselleria d'Infraestructures, Territori i Medi Ambient, sitis a l'av. Blasco Ibáñez, núm. 50-7a planta.  
En esta ambdós parts podran exposar les al·legacions que consideren convenients i practicar les proves oportunes. En cas de designar representant que actue en nom seu durant la vista, este haurà d'estar degudament autoritzat amb documentació que justifique la seua representació i en el cas de representar una empresa, haurà d'acreditar-se per mitjà d'escriptura notarial o certificat de la secretaria o president de la societat.  
En este mateix sentit, en cas de tindre previst assistir a la vista acompanyat de lletrat, haurà de manifestar-ho abans de la data indicada, a fi de traslladar a la part contrària, per si considerara l'auxili de direcció lletrada.  
La inassistència a la vista oral de l'actor, i, o si és el cas, del representant per ell designat, determinarà que se li tinga per desistit en la seua reclamació, i s'ordene l'arxiu de l'expedient.  
La no-assistència de la part demandada no impedirà la realització de la vista, i que el laude siga dictat, quedant amb això oberta per al reclamant, si així ho considera conveneint, la via judicial pertinent a fi d'instar la seua execució.  
La composició del Col·legi Arbitral pot ser consultada en la pàgina web de la Conselleria d'Infraestructures, Territori i Medi Ambient als efectes de recusació d'algun dels seus membres.  
.  
Cosa que comunique per al seu coneixement i a l'efecte oportú.»  
  
València, 18 de gener de 2012.- El president de la Junta Arbitral de Transports de València: Ramón Escrig Moreno.